Italia dhe Spanja më të goditurat në Evropë nga koronavirusi
Franca ndërkaq përgatitet për më të keqen, ndërsa Gjermania duket se po mban nën kontroll numrin e viktimave
Në Evropë, Italia vazhdon të jetë vendi më i goditur nga koronavirusi. Kryeministri i vendit njoftoi për masa për t’u ardhur në ndihmë personave me të ardhura të ulëta. Në Spanjë, vendi i dytë më i prekur i kontinentit, autoritetet thanë se epidemia po arrin kulmin, ndërsa në Francë, ditët e para të prillit do të jenë vendimtare. Krahasuar me vendet e tjera të Evropës, Gjermania duket se ka një numër relativisht të ulët të vdekjeve. Kryeministri italian njoftoi se në kuadrin e programit për solidaritetin ndaj bashkive me një fond fillestar prej 4.8 miliardë dollarësh, bashkitë do të munden së shpejti të lëshojnë tollona për personat me të ardhura të ulëta dhe të varfërit që përballen me sfidën e izolimit të vendit dhe mbylljes së bizneseve dhe fabrikave. Shumë italianë kanë parë një rënie drastike të të ardhurave. , tha Kryeministri italian Giuseppe Conte. Kryeministri italian tha se nëse të dhënat do të tregojnë një rënie të intensitetit të koronavirusit, do të shqyrtohet hapja e shkollave më 13 prill. Autoritetet e shëndetësisë në Spanjë, njoftuan se po afron pika kulmore e epidemisë. Ndërkohë spitalet spanjolle janë mbingarkuar tashmë mbi kapacitetin e tyre, ndërsa vazhdojnë të mbërrijnë pacientë të rinj. Kryeministri francez Edouard Philippe tha se vendi nuk ka kaluar ende fazën më të keqe dhe se ditët e para të prillit do të jenë vendimtare. , njoftoi kryeministri francez. Franca njoftoi se ka porositur një milion maska, përgjithësisht nga Kina. Krahasuar me vendet e tjera të Evropës, Gjermania ka patur një numër relativisht të ulët të vdekjeve. Ekspertët besojnë se masat e rrepta, testimi masiv dhe sistemi i fortë i kujdesit shëndetësor kanë ndihmuar këtë vend. Gjermania ka mbyllur të gjitha shërbimet jothelbësore dhe takimet në publik të më shumë se dy personave deri më datën 20 prill.